สวัสดีค่ะ หนูอายุ 21 นะคะ พอดีหนูมีปัญหาเกี่ยวกับประจำเดือนอ่ะคะ หนูไปฉีดยาคุมมาคะ แล้วตอนไปฉีดหนูเป็นประจำเดือนได้2วันค่ะ หลังจากหนูไปฉีดมาประมาณ5วัน ประจำเดือนหนูก็หยุด หลังจากนั้นประมาณ 1 อาทิตย์มีเลือดออกตลอดเลยค่ะ มีกลิ่นด้วยค่ะ ตอนนี้หนูดฉีดมาได้ 2 เดือนแล้วเลือดออกตลอดเลยค่ะ ออกทุกวันเลย แต่มาไม่เยอะน่ะค่ะ แบบนี้หนูควรทำไงอ่ะค่ะ
สวัสดีครับ การฉีดยาคุมกำเนิดนั้นเป็นวิธีการคุมกำเนิดที่มีประสิทธิภาพสูง สะดวก ปลอดภัย แต่ไม่ป้องกันโรคติดต่อทางเพศสัมพันธ์ นอกจากนนี้ยาฉีดคุมกำเนิดยังนำมาใช้รักษาโรคทางนารีเวช เช่นภาวะปวดประจำเดือน เยื่อบุมดลูกเจริญผิดที่ เป็นต้นซึ่งการฉีดยาคุมกำเนิดอาจมีผลข้างเคียงที่เกิดขั้นได้ เช่น ปวดหัว น้ำหนักเพิ่ม อารมณ์แปรปรวน ประจำเดือนมากระปริกระปอยได้ ในช่วงแรกอย่างไรก็ตามอาการเลือดออกกระปิปกระปอยน่าจะเกิดจากผลข้างเคียงของการฉีดยาคุมกำเนิดได้ แต่หากมีอาการเลือดออกเป็นระยะเวลานาน หรือมีอาการอื่นๆร่วมด้วยแนะนำให้ไปปรึกษากับแพทย์ที่ทำการรักษาอยู่เพื่อวินิจฉัยอย่างถูกต้องหรือเปลี่ยนแนวทางการรักษาที่เหมาะสมครับ